Document ID: 32009R0183

UREDBA KOMISIJE (ES) št. 183/2009
z dne 6. marca 2009
o spremembi Priloge VI k Uredbi Sveta (ES) št. 1234/2007 v zvezi s prilagoditvijo kvot za tržno leto 2009/2010 v sektorju sladkorja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 59(1) v povezavi s členom 4 Uredbe,
ob upoštevanju naslednjega:
(1)
Priloga VI k Uredbi (ES) št. 1234/2007 določa nacionalne in regionalne kvote za proizvodnjo sladkorja, izoglukoze in inulinskega sirupa. Za tržno leto 2009/2010 je treba te kvote prilagoditi ob upoštevanju rezultata uporabe člena 3 Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe (ES) št. 1290/2005 o financiranju skupne kmetijske politike (2).
(2)
Morebitne dopolnilne kvote za izoglukozo, ki se lahko za tržno leto 2009/2010 dodelijo pozneje na zahtevo podjetij, odobrenih v Italiji, Litvi in na Švedskem, je treba upoštevati pri naslednji prilagoditvi kvot, določenih v Prilogi VI k Uredbi (ES) št. 1234/2007, pred koncem februarja 2010.
(3)
Prilogo VI k Uredbi (ES) št. 1234/2007 je zato treba ustrezno spremeniti.
(4)
Ukrepi iz te uredbe so skladni z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga VI k Uredbi (ES) št. 1234/2007 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. marca 2009

Labels: 1
17
6